
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων και της εξουσίας να υπο¬ 
γράφουν «με εντολή Υπουργού» στον Γενικό Γραμ- 
ματέα του Υπουργείου Οικονομικών και στον Γ ενικό 
Γραμματέα της Γενικής Γραμματείας Οικονομικής 


Πολιτικής και Συστημάτων του ίδιου Υπουργείου. 1 
Παράταση προθεσμιών υποβολής δηλώσεων και κατα¬ 
βολής βεβαιωμένων χρεών στις ΔΟΥ Πύργου, Αμα- 

λιάδας και Κρεστένων. 2 

Αρμοδιότητες Υφυπουργών ΥΠ.Ε.Π.Θ. 3 

Διαδικασία επιλογής ιδιωτών και σπουδαστών στην ΠΑ- 

ΤΕΣΣΕΛΕΤΕ. 4 

Άδεια λειτουργίας (ανανέωση), έπειτα από μηχ/κή 
επέκταση, λόγω εκσυγχρονισμού στο εργοστάσιο 
παραγωγής φαρμακευτικών και καλλυντικών προϊό¬ 
ντων της «ΝΙ-ΤΗΕ» Ε.Π.Ε. Ν. ΘΕΟΦΙΛΗΣ & ΥΙΟΣ 
στο Δήμο Παιανίας του Νομού Αττικής. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1136639/1055/0006Α· (1) 

Μεταβίβαση αρμοδιοτήτων και της εξουσίας να υπογρά¬ 
φουν «με εντολή Υπουργού» στον Γ ενικό Γ ραμματέα 
του Υπουργείου Οικονομικών και στον Γ ενικό Γ ραμμα¬ 
τέα της Γ ενικής Γ ραμματείας Οικονομικής Πολιτικής 
και Συστημάτων του ίδιου Υπουργείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 16, 25, 26 και 29 του Ν. 1558/1985 
«Κυβέρνηση και Κυβερνητικά Όργανα» (Α' 137). 

β. Του Π.δ; 516/1991 «Σύσταση Γενικής Γραμματείας 
Οικονομικής Πολιτικής και Συστημάτων» (Α' 199). 

γ. Του Π.Δ. 17/1991 «Σύσταση Γενικών Διευθύνσεων 
και Μονάδας Στρατηγικού Σχεδιασμού και Ανάλυσης Πολι¬ 
τικής στο Υπουργείο Οικονονικών» (Α' 7). 


δ. Του Π.Δ. 284/1988 «Οργανισμός Υπουργείου Οικο¬ 
νομικών» (Α' 128). 

ε. Του άρθρου 27 του Ν. 2081/1992 (Α' 154) με το 
οποίο προστέθηκε άρθρο 29Α στον Ν. 1558/1982. 

2. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Μεταβιβάζουμε στο Γ ενικό Γ ραμματέα του Υπουργείου 
Οικονομικών τις ακόλουθες αρμοδιότητες και την εξουσία 
να υπογράφει «Με εντολή Υπουργού» αποφάσεις, εντάλ¬ 
ματα, έγγραφα, εντολές ή άλλες πράξεις ως ακολού¬ 
θως: 

α) Ερωτήματα και αποφάσεις για την επιλογή, τοποθέ¬ 
τηση, μετακίνηση, απόσπαση, μετάθεση και μετάταξη των 
Προϊσταμένων Διευθύνσεων, Τμημάτων και αυτοτελών 
γραφείων, καθώς και όλων των λοιπών υπαλλήλων του 
Υπουργείου. 

β) Ερωτήματα προς το υπηρεσιακό συμβούλιο για την 
κατάρτιση πινάκων προακτέων υπαλλήλων του Υπουρ¬ 
γείου και κύρωση των πινάκων αυτών. 

γ) Ερωτήματα και αποφάσεις για τη χορήγηση αδειών 
χωρίς αποδοχές, καθώς και τη χορήγηση κανονικών και 
λοιπών αδειών, πλήν αναρρωτικών στους Γ ενικούς Διευ¬ 
θυντές και τους Προϊσταμένους Διευθύνσεων και αυτοτε¬ 
λών γραφείων που δεν υπάγονται σε καμία Γ ενική Διεύ¬ 
θυνση. 

δ) Ερωτήματα και αποφάσεις χορήγησης αδειών στο 
προσωπικό του Υπουργείου Οικονομικών χωρίς αποδοχές 
(Ν. 1483/1984, Ν 1680/1987, Ν. 1682/1987 και Ν. 
2085/1992). , 

ε) Αποφάσεις για την μετακίνηση εκτός έδρας, καθώς 
και αποφάσεις μετακίνησης εκτός έδρας καθ’ υπέρβαση 
των ορίων, για εκτέλεση υπηρεσίας στο εσωτερικό των: 
Γενικών Διευθυντών και των Προϊσταμένων Διευθύνσεων^ 
και αυτοτελών γραφείων του Υπουργείου Οικονομικών 
που δεν υπάγονται σε καμία Γενική Διεύθυνση. 

στ) Αποφάσεις μετάβασης των υπαλλήλων του Υπουρ¬ 
γείου στο εξωτερικό για υπηρεσία, καθώς και ερωτήματα 

και αποφάσεις για χορήγηση άδειας στο προσωπικό αυτό 
για εκπαίδευση ή μετεκπαίδευση στο εξωτερικό. 

ζ) Έγκριση εκπαιδευτικού προγραμματισμού των υπαλ¬ 
λήλων του Υπουργείου και υλοποίηση αυτού. 

η) Έγκριση συμμετοχής των υπαλλήλων του Υπουρ¬ 
γείου σε εκπαιδευτικά προγράμματα που οργανώνονται 
από άλλους φορείς. 

θ) Κύρωση πινάκων επιτυχίας που καταρτίστηκαν με τη 
διαδικασία της επιλογής προσωπικού για το Υπουργείο Οι¬ 
κονομικών κα εκδίκαση ενστάσεων κατά των πινάκων αυ¬ 
τών. 

ι) Κατανομή θέσεων προσωπικού κατά μονάδα, 
ια) Υπογραφή αποφάσεων εξουσιοδότησής υπαλλήλων 
για το χειρισμό διαβαθμισμένου υλικού, άρσης εξουσιοδό¬ 
τησης, συγκρότησης ομάδων πολιτικής άμυνας των κτι¬ 
ρίων του Υπουργείου και όλων των άλλων Υπηρεσιών που 
υπάγονται σ’ αυτό, καθώς και συγκρότησης επιτροπών κα¬ 
ταστροφής διασφαλισμένου υλικού. 

ιβ) Χειρισμός θεμάτων Ν. 1264/1982, όπως τροποποιή¬ 
θηκε και συμπληρώθηκε με το Ν. 1915/1990. 

ιγ) Έγκριση κάθε φύσης δαπανών παροχής πιστώσεων, 
εντολών προμηθειών ή εκτέλεσης έργων, καθώς και ανα¬ 
λήψεις δαπανών από του ποσού των 30.000.001 και μέχρι 
το ποσό των 120.000.000 δραχμών. 

ιδ) Υπογραφή συμβάσεων από του ποσού των 
30.000.001 και μέχρι το ποσό των 120.000.000 δραχμών. 

ιε) Αποδοχή ή απόρριψη προσφυγών κατά αποφάσεων 
των Νομαρχών, σύμφωνα με το άρθρο 8 του Ν. 3200/ 
1955. 

ιστ) Συναρμοδιότητα Υπηρεσιών που υπάγονται σε δια¬ 
φορετικές Γενικές Διευθύνσεις. 

ιζ) Έγγραφα που απευθύνονται σε συναρμόδια Υπουρ¬ 
γεία, στην ΜΑΕΚ ΕΟΚ ή άλλους Εθνικούς εκπροσωπευτι- 
κούς μας φορείς, σε διεθνείς οργανισμούς ή ξένες ομόλο¬ 
γες Διοικήσεις, εφόσον διατυπώνονται θέσεις ή εκτιμή¬ 
σεις ή δίδονται οδηγίες ή απαντήσεις επί θεμάτων γενικό¬ 
τερου ενδιαφέροντος στα πλαίσια της Κυβερνητικής Πο¬ 
λιτικής, και εφόσον, λόγω εξαιρετικής, ειδικής διαδικα¬ 
σίας, εθιμοτυπίας ή πρωτοκόλλου, πρέπει να υπογραφούν 
από το Γ ενικό Γ ραμματέα. 

ιη) Καθορισμός των προγραμμάτων και του τρόπου λει¬ 
τουργίας των Λαχείων. 

ιθ) Έγκριση εκποίησης ανταλλαξίμων κτημάτων αξίας 
από του ποσού των 30.001 και μέχρι το ποσό των 100.000 
μεταλλικών δραχμών. 

κ) Ανάληψη δαπάνης και έκδοση χρηματικών ενταλμά¬ 
των πληρωμής μέχρι του ποσού των εκατό εκατομμυρίων 
(100.000.000) δραχμών, σ’ αυτούς που αναγνωρίστηκαν 
κατά νόμιμο τρόπο δικαιούχοι εξ απαλλοτριώσεων, εφό¬ 
σον υπάρχει αναγραμμένη στον Προϋπολογισμό πίστωση 
και η πληρωμή βασίζεται σε τελεσίδικη δικαστική από¬ 
φαση ή σε συμβιβασμό, ο οποίος έγινε σύμφωνα με τις 
διατάξεις του άρθρου 37α του Α.Ν. 1731/1939 και του 
άρθρου 29 του Ν.Δ. 797/1971. 

κα) Ανάληψη δαπάνης και παρακατάθεση αποζημίωσης 
μέχρι του ποσού των εκατό εκατομμυρίων (100.000.000) 


δραχμών στο Ταμείο Παρακαταθηκών και Δανείων για τη 
συντέλεση των απαλλοτριώσεων. 

κβ) Ανάληψη δαπάνης και εντολή μεταβίβασης στις Νο¬ 
μαρχίες πίστωσης μέχρι του ποσού των εκατό εκατομμυ¬ 
ρίων (100.000.000) δραχμών, για αποζημίωση απαλλοτρι- 
ωθέντων ακινήτων. 

κγ) Όλα τα θέματα που ανήκουν κατά τις κείμενες δια¬ 
τάξεις στη Δ. 11 Διεύθυνση Εθνικών Κληροδοτημάτων, 
εκτός από την υπογραφή Νόμων, Προεδρικών Διαταγμά¬ 
των και αποφάσεων για τις οποίες απαιτείται νομοθετική 
κύρωση και την συνυπογραφή με συναρμοδίους Υπουρ¬ 
γούς ή Υφυπουργούς κοινών πράξεων ή αποφάσεων. 

κδ) Διορισμός εκκαθαριστικών κληρονομιών, κληροδο¬ 
σιών, και δωρεών που αφήνονται στο Κράτος, καθώς και 
εκτελεστών διαθηκών, με τις οποίες καταλείπονται πε¬ 
ριουσίες υπέρ κοινωφελών σκοπών. 

κε) Εγκρίσεις αποφάσεων της Επιτροπής του Ν. 5940/ 
1933 για τη διαγραφή, σύμφωνα με το άρθρο 82 του 
ΚΕΔΕ, βασικού χρέους από του ποσού των 5.000.001 μέ¬ 
χρι 30.000.000 δραχμών. 

κστ) Έγκριση συμμετοχής εκπροσώπου του Δημοσίου 
σε ψηφοφορία για κατάρτιση δικαστικσύ Συμβιβασμού. 

κζ) Έγκριση υπερθεματισμού για λογαριασμό του Δημο¬ 
σίου σε πλειστηριασμούς ακινήτων των οφειλετών του για 
ποσά από 20.000.001 μέχρι 100.000.000 δραχμών. 

κη) Έγκριση επιστροφής αχρεωστήτως καταβληθέντων 
φόρων από το ποσό των 100.000.001 μέχρι 300.000.000 
δραχμών. 

κθ) Αποφάσεις χορήγησης πληρεξουσιότητας για υπο¬ 
γραφή συμβάσεων με τις οποίες παραχωρούνται στο δη¬ 
μόσιο κληρονομιαία ακίνητα, σύμφωνα με τις διατάξεις 
του άρθρου 5 του Ν. 2097/1952. 

λ) Αποφάσεις για έγκριση ή μη της κατακύρωσης στο 
Δημόσιο εκπλειστηριασθέντων ακινήτων, σύμφωνα με το 
άρθρο 44 του ΚΕΔΕ για ποσά 20.000.001 μέχρι 
100.000.000 δραχμών. 

λα) Αρση απαγόρευσης εξόδου από τη χώρα για λόγους 
υγείας από το ποσό των 20.000.001 μέχρι 100.000.000 
δραχμών. 

λβ) Αρση κατασχέσεων από περιουσιακά στοιχεία των 
οφειλετών του Δημοσίου για χρέη από 20.000.001 μέχρι 
100.000.000 δραχμών. 

Από τα ανωτέρω εξαιρούνται τα θέματα των περιπτώ¬ 
σεων δ, ε. ζ, η, I, ιγ, ιδ, ιε, ιστ, και ιζ που ανήκουν στη Γ ε¬ 
νική Γραμματεία Οικονομικής Πολιτιισ’ΐς και Συστημά¬ 
των. 

Αρθρο 2 

Μέταβιβάζουμε στο Γενικό Γραμματέα της Γενικής 
Γραμματείας Οικονομικής Πολιτικής και Συστημάτων του 
Υπουργείου Οικονομικών τις ακόλουθες αρμοδιότητες, 
καθώς και την εξουσία να υπογράφει «Με εντολή Υπουρ¬ 
γού» αποφάσεις, εντάλματα, έγγραφα, εντολές ή άλλες 
πράξεις ως ακολούθως: 

1. Αποφάσεις για τη μετακίνηση εκτός έδρας, καθώς 
και αποφάσεις μετακίνησης εκτός έδρας καθ’ υπέρβαση 

των ορίων, για εκτέλεση Υπηρεσίας στο εσωτερικό των Ει¬ 
δικών Γραμματέων και Γενικών Διευθυντών της Γενικής 
Γραμματείας Οικονομικής Πολιτικής και Συστημάτων. 

2. Αποφάσεις για κατανομή θέσεων προσωπικού κατά 
μονάδα της Γ ενικής Γ ραμματείας. 

3. Έγκριση χορήγησης συναλλάγματος από 200.001 
μέχρι 500.000 δολλάρια ΗΠΑ πλήν των δαπανών μισθοδο¬ 
σίας του προσωπικού. 

4. Εντολές λήψης μέτρων που αφορούν τη δίωξη λα¬ 
θρεμπορίου καπνού, καπνοβιομηχανικών προϊόντων, σι- 
γαροχάρτου και ναρκωτικών. 

Β. Ο ίδιος Γενικός Γραμματέας είναι επίσης αρμόδιος 
και για τα ακόλουθα θέματα: 

α) Ερωτήματα και αποφάσεις χορήγησης αδειών χωρίς 
αποδοχές των Ν. 1483/1984, Ν. 1680/1987, Ν. 1682/ 
1987 και Ν. 2085/1992. 

β) Έγκριση εκπαιδευτικού προγραμματισμού υπαλλή¬ 
λων και υλοποίηση αυτού. 

γ) Έγκριση συμμετοχής υπαλλήλων σε εκπαιδευτικά 
προγράμματα που οργανώνονται από άλλους φορείς. 

δ) Έγκριση κάθε φύσης δαπανών παροχής πιστώσεων, 
εντολών, προμηθειών ή εκτέλεσης έργων, καθώς και ανα¬ 
λήψεις δαπανών από του ποσού των 30.000.001 και μέχρι 
των 120.000.000 δραχμών. 

ε) Υπογραφή συμβάσεων από του ποσού των 
30.000.001 και μέχρι το ποσό των 120.000.000 δραχμών. 

στ) Αποδοχή ή απόρριψη προσφυγών κατά αποφάσεων 
των Νομαρχών σύμφωνα με το άρθρο 8 του Ν. 3200/ 
1955. 

ζ) Συναρμοδιότητα Υπηρεσιών που υπάγονται σε διαφο¬ 
ρετικές Γ ενικές Διευθύνσεις. 

,η) Έγγραφα που απευθύνονται σε συναρμόδεια Υπουρ¬ 
γεία, στη ΜΑΕΚ ΕΟΚ ή άλλους Εθνικούς Εκπροσωπευτι- 
κούς μας φορείς, σε διεθνείς οργανισμούς ή ξένες ομόλο¬ 
γες Διοικήσεις, εφόσον διατυπώνονται θέσεις ή εκτιμή¬ 
σεις ή δίδονται οδηγίες ή απαντήσεις επί θεμάτων γενικό¬ 
τερου ενδιαφέροντος, στα πλαίσια της Κυβερνητικής Πο¬ 
λιτικής, και εφόσον λόγω εξαιρετικής ειδικής διαδικασίας, 
εθιμοτυπίας ή πρωτοκόλλου, πρέηει να υπογραφούν από 
το Γ ενικό Γ ραμματέα. 

θ) Μεταφορά πιστώσεων από το Κεντρικό Κατάστημα 
της Τράπεζας της Ελλάδος στα υποκαταστήματά της σε 
Νομαρχίες που εκτελούνται τελωνειακά έργα μέσω του 
Προγράμματος Δημοσίων Επενδύσεων από του ποσού 
των 30,000.001 μέχρι του ποσού των 120.000.000 δραχ¬ 
μών. 

ι) Έκδοση αποφάσεων για την πρόληψη και καταστολή 
του λαθρεμπορίου, με τις οποίες καθορίζονται διατυπώ¬ 
σεις εισαγωγής, κατοχής και διάθεσης ορισμένων εμπο¬ 
ρευμάτων για τα οποία παρατηρείται η δραστηριότης του 
λαθρεμπορίου (παρ. 3 του άρθρου 88 του Ν. 1165/ 
1918). 

ια) Υπογραφή γενικών Πινάκων των σωμάτων του Απο¬ 
λογισμού και του Ισολογισμού του Κράτους. 

ιβ) Εντολές για πληρωμή καταπτώσεων εγγυήσεων από 


το ποσό των 100.000.001 και μέχρι του ποσού 
200.000.000 δραχμών. 

Άρθρο 3 

1.0 Γ ενικός Γ ραμματέας του Υπουργείου Οικονομικών 
έχει τις αρμοδιότητες των Γ ενικών Διευθυντών Φορολο¬ 
γίας και Δημόσιας Περιουσίας, Επιθεώρησης και Ελέγχων 
και Διοικητικής Υποστήριξης σε περίπτωση ελλείψεως 
απουσίας ή κωλύματος αυτών. 

2. Ο Γενικός Γραμματέας της Γ ενικής Γ ραμματείας Οι¬ 
κονομικής Πολιτικής και Συστημάτων έχει τις αρμοδιότη¬ 
τες των Γ ενικών Διευθυντών Τελωνείων και Γ ενικού Λογι¬ 
στηρίου του Κράτους καθώς και των Ειδικών Γ ραμματέων 
Γ ενικού Χημείου του Κράτους και του ΚΕ.Π.Υ.Ο. σε περί¬ 
πτωση ελλείψεως, απουσίας ή κωλύματος αυτών. 

3. Κατά τα λοιπά ισχύειτί απόφασή μας 1092170/1378/ 
0006α/15.1 σ.91 (Β’ 846) εκτός του άρθρου 1 και των πε¬ 
ριπτώσεων 9, ιβ, ιγ, ιδ, ιε, ιθ και κδ του άρθρου 4 αυτής, 
καθώς και της περίπτωσης α,β και δ του άρθρου 5 αυτής 
που μεταφέρονται στο Διευθυντή της Δ/νσης Ελέγχων. 

4. Κάθε προηγούμενη σχετική απόφασή μας καταργεί- 
ται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 1993 

ο ΥΠΟΥΡΓΟΣ 

ΓΕΩΡΓΙΟΣ ΓΕΝΝΗΜΑΤΑΣ 
-♦- 

Αριθ. 1135181/9161-20/0016 (2) 

Παράταση προθεσμιών υπσβολής δηλώσεων και καταβο¬ 
λής βεβαιώσεων χρεών στις ΔΟΥ Πύργου, Αμαλιάδας 

και Κρεστένων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 84/Α792) με την οποία παρέχεται 
εξουσιοδότηση στον Υπουργό Οικονομικών να παρατεί¬ 
νει, με απόφαση, τις προθεσμίες που ορίζονται από τις 
κείμενες φορολογικές διατάξεις για υποβολή φορολογι¬ 
κών δηλώσεων, σε εξαιρετικές περιπτώσεις. 

2. Τη διάταξη του άρθρου 8 του Ν. 1284/1982 (ΦΕΚ 
114/Α /82), με την οποία εξουσιοδοτείται ο Υπουργός Οι- 
κομικών να πάρετείνει με αποφάσεις του, τις προθεσμίες 
καταβολής των βεβαιωμένων χρεών προς το Δημόσιο. 

3. Την απόφασή μας αριθ. 1050465/2721-20/0016/ 
6.4.93 όπως συμπληρώθηκε με τις αποφάσεις μας αριθ. 
1060172/3411-20/0016/30.4.93, 1075171/4598-20/ 
0016/1.6.93, 1095765/6081/0016/15.7.93, 1111503/ 
7441-20/0016/27.8.93 και 1120309/8113-20/0016/ 
21.9.93, με τις οποίες παρατείναμε μέχρι 31 Οκτωβρίου 
1993 τις προθεσμίες υποβολής δηλώσεων και καταβολής 
βεβαιωμένων χρεών στις ΔΟΥ Πύργου, Αμαλιάδας και 
Κρεστένων που έληξαν από 20 Μαρτίου 1993 μέχρι 30 
Σεπτεμβρίου 1993. 

4. Το γεγονός ότι δεν έχει αποκατασταθεΐ ακόμα η οικο¬ 
νομική και κοινωνική ζωή της περιοχής λόγω των σεισμών. 

5. Την κοινή απόφαση ΓΥ 5246/14.10.93 του Πρωθυ¬ 
πουργού και του Υπουργού Οικονομικών (ΦΕΚ 829/Β7 
93) με την οποία εκχωρούνται αρμοδιότητες στους Υφυ¬ 
πουργούς Οικονομικών, αποφασίζουμε: 

Παρατείνουμε μέχρι 31 Δεκεμβρίου 1993 τις προθε¬ 
σμίες υποβολής δηλώσεων και καταβολής βεβαιωμένων 
χρεών στις ΔΟΥ Πύργου, Αμαλιάδας και Κρεστένων, που 
έληξαν ή θα λήξουν από 20 Μαρτίου 1993 μέχρι 30 Δε¬ 
κεμβρίου 1993. 

Η απόφαση αυτή, που δε δημιουργεί δαπάνη στον Κρα¬ 
τικό Προϋπολογισμό, να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1993 

ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. Η. 11086 (3) 

Αρμοδιότητες Υφυπουργών ΥΠ.Ε.Π.Θ. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 81 και 83 (παρ. 2) του Συντάγματος. 

2. Των άρθρων 16 (παρ. 5), 22 (παρ. 2 περ. 8) και 24 
(παρ. 3 περ. η) του Ν. 1558/85 «Κυβέρνηση και Κυβερνη¬ 
τικά Όργανα» (Α' 137). 

3. Του Π.Δ. 147/76 «περί του Οργανισμού της Κεντρι¬ 
κής Υπηρεσίας του ΥΠ.Ε.Π.Θ.», όπως τροποποιήθηκε και 
ισχύει (Α' 56). 

4. Του Π.Δ. 455/93 «Διορισμός Υπουργών, Αναπληρω¬ 
τών Υπουργών και Υφυπουργών» (Α’ 189). 

5. Του άρθρου 27 του Ν. 2081 /92 (Α’ 154) με το οποίο 
προστέθηκε άρθρο 29Α στο Ν. 1558/85 και το γεγονός 
ότι από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού,.αποφασίζουμε: 

Άρθρο 1 

Α. Αναθέτουμε στον Υφυπουργό Εθνικής Παιδείας και 
θρησκευμάτων Ιωάννη Ανθόπουλο την άσκηση των αρμο¬ 
διοτήτων που αναφέρονται στα αντικείμενα αρμοδιάτητας 
των παρακάτω υπηρεσιών του Υπουργείου Εθνικής Παι¬ 
δείας και θρησκευμάτων: 

1. Διεύθυνσης Σπουδών Πρωτοβάθμιας Εκπαίδευσης. 

2. Διεύθυνσης Σπουδών Δευτεροβάθμιας Εκπαίδευ¬ 
σης. 

3. Διεύθυνσης Φυσικής Αγωγής. 

4. Διεύθυνσης Ειδικής Αγωγής. 

5. Διεύθυνσης Προσωπικού Πρωτοβάθμιας Εκπαίδευ¬ 
σης. 

6. Διεύθυνσης Προσωπικού Δευτεροβάθμιας Εκπαί¬ 
δευσης. 


7. Διεύθυνσης Διοικητικών Υποθέσεων Πρωτοβάθμιας 
και Δευτεροβάθμιας Εκπαίδευσης. 

8. Διεύθυνσης Εκπαίδευσης Ελληνοπαίδων Εξωτερι¬ 
κού. 

9. Διεύθυνσης Ιδιωτικής Εκπαίδευσης. 

10. Διεύθυνσης Προσωπικού Ετέρων Κλάδων Γενικής 
Εκπαίδευσης πλήν Δημοτικής και Μέσης Εκπαίδευσης. 

11. Διεύθυνσης Εφαρμογής Προγραμμάτων Σχολών Εκ¬ 
παίδευσης Διδακτικού Προσωπικού. 

12. Ανεξαρτήτων Τμημάτων Βιβλιοθηκών και Ιστορικών 
Αρχείων. 

Β. Στον ίδιο Υφυπουργό αναθέτουμε την εποπτεία της 
Σιβιτανιδείου Δημόσιας Σχολής Τεχνών και Επαγγελμά¬ 
των, της Σχολής Εκπαιδευτικών Λειτουργών Επαγγελματι¬ 
κής και Τεχνικής Εκπαίδευσης (ΣΕΛΕΤΕ), του Οργανι¬ 
σμού Επαγγελματικής Εκπαίδευσης και Κατάρτισης 
(Ο.Ε.Ε.Κ.) και του Οργανισμού Εκδόσεως Διδακτικών Βι¬ 
βλίων (Ο.Ε.Δ.Β.). 

Γ. Από τις αρμοδιότητες που ανατίθενται στον Υφυ¬ 
πουργό Εθνικής Παιδείας και θρησκευμάτων Ιωάννη Αν¬ 
θόπουλο, οι αναφερόμενες στις Διευθύνσεις Σπουδών και 
Διοικητικών Υποθέσεων Πρωτοβάθμιας και Δευτεροβάθ¬ 
μιας Εκπαίδευσής και ανεξαρτήτων Τμημάτων Βιβλιοθη¬ 
κών και Ιστορικών Αρχείων ασκούνται και από τον 
Υπουργό Εθνικής Παιδείας και θρησκευμάτων από κοι¬ 
νού. 

Άρθρο 2 

Α. Αναθέτουμε στην Υφυπουργό Εθνικής Παιδείας και 
θρησκευμάτων Ελένη Στεφάνου την άσκηση των αρμο¬ 
διοτήτων που αναφέρονται σε αντικείμενα αρμοδιότητας 
των παρακάτω υπηρεσιών της Κεντρικής Υπηρεσίας τού 
ΥΠ.Ε.Π.Θ.: 

1. Δ/νση Μελετών, Στατιστικής και Οργάνωσης Ανώτα¬ 
της Εκπαίδευσης. 

2. Διεύθυνσης Προσωπικού Ανώτατης Εκπαίδευσης. 

3. Διεύθυνσης Σπουδών και Φοιτητικής Μέριμνας Ανώ¬ 
τατης Εκπαίδευσης. 

4. Διεύθυνσης Μεταπτυχιακών Σπουδών και Έρευ¬ 
νας. 

5. Διοικητικού Τομέα Τριτοβάθμιας Τεχνολογικής Εκ¬ 
παίδευσης. 

6. Διεύθυνσης Σπουδών Νεότητας και Εξωσχολικών 

Οργανώσεων. «· 

Β. Στην ίδια Υφυπουργό αναθέτουμε και την Εποπτεία 
του Διαπανεπιστημιακού Κέντρου Αναγνώρισης Τίτλων 
Σπουδών /νλλοδαπής (ΔΙΚΑΤΣΑ). 

Γ. Από τις αρμοδιότητες που ανατίθενται στην Υφυ¬ 
πουργό Εθνικής Παιδείας και θρησκευμάτων Ελένη Στε¬ 
φάνου, οι αναφερόμενες στις Δ/νσεις Μελετών, Στατιστι¬ 
κής και Οργάνωσης και Μεταπτυχιακών Σπουδών και 
Έρευνας, θα ασκούνται από κοινού με τον Υπουργό Εθνι¬ 
κής Παιδείας και θρησκευμάτων. 

Άρθρο 3 

1. Στις αρμοδιότητες που ανατίθενται στους Υφυπουρ¬ 
γούς Εθνικής Παιδείας και θρησκευμάτων με την από¬ 
φαση αυτή περιλαμβάνονται και οι κοινοβουλευτικές αρ¬ 
μοδιότητες, οι αρμοδιότητες της πρότασης ατομικών και 
κανονιστικών διαταγμάτων και της έκδοσης κανονιστικών 
αποφάσεων, καθώς και της συνυπογραφής πράξεων, 
αποφάσεων ή διαταγμάτων που ανάγονται σε αντικείμενα 
αρμοδιότητας υπηρεσιών των άρθρων 1 και 2 της απόφα¬ 
σης αυτής και εκδίδονται από κοινού με άλλους Υπουρ¬ 
γούς ή Υφυπουργούς. 

2. Οι Κοινοβουλευτικές αρμοδιότητες καθώς και αυτές 
που αναφέρονται σε κανονιστικά διατάγματα και κανονι¬ 
στικές αποφάσεις της προηγούμενης παραγράφου μπορεί 
να ασκούνται και από τον Υπουργό Εθνικής Παιδείας και 
θρησκευμάτων. 

Άρθρο 4 

Από τις αρμοδιότητες που ανατίθενται στους Υφυπουρ¬ 
γούς με την απόφαση αυτή, εξαιρούνται και επιφυλάσσο¬ 
νται στην αποκλειστική αρμοδιότητα του Υπουργού Εθνι¬ 
κής Παιδείας και θρησκευμάτων τα θέματα που αναφέρο- 
νται. 

α) Στον ειδικότερο καθορισμό της πολιτικής του Υπουρ¬ 
γείου, μέσα στα πλαίσια της Κυβερνητικής πολιτικής. 

β) Στην νομοθετική πρωτοβουλία. 

γ) Στη σύναψη συμβάσεων για τις οποίες απαιτείται νο¬ 
μοθετική κύρωση. 

δ) Στο διορισμό, πρόσληψη, μετάθεση, απόσπαση και 
μετάταξη του κάθε φύσης και σχέσης εργασίας προ¬ 
σωπικού των Υπηρεσιών και Ν.Π.Δ.Δ. αρμοδιότητας 
ΥΠ.Ε.Π.Θ. 

ε) Στην αποδοχή γνωμοδοτήσεων του Νομικού Συμβου¬ 
λίου Διοίκησης και της Συνέλευσης των Νομικών Συμβού¬ 
λων Διοίκησης. 

στ) Στον ορισμό μελών των διοικούντων συλλογικών ορ¬ 
γάνων μη αυτοδύναμων Α.Ε.Ι. (Π.Δ. 83/84 άρθρο 5 ΦΕΚ 
31/83 Α', Π.Δ. 302/85 ΦΕΚ 113/85 Α' και Π.Δ. 188/89 
άρθρο 1 ΦΕΚ 89/89 Α') και των Διοικητικών Συμβουλίων 
όλων των εποπτευομένων από το ΥΠ.Ε.Π.Θ. οργανισμών, 
Ν.Π.Δ.Δ. και αποκεντρωμένων δημοσίων υπηρεσιών κα¬ 
θώς και η έκδοση πράξεων εκλογής Πανεπιστημιακών Αρ¬ 
χών (Ν. 2083/1992 άρθρο 3 παρ. 1 εδ. δ’ και άρθρο 4 παρ. 
3 ΦΕΚ 159/Α·). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1993 

ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΔΗΜΗΤΡΙΟΣ ΦΑΤΟΥΡΟΣ 


Αριθ. Γ2/5955 (4) 

Διαδικασία επιλογής ιδιωτών και σπουδαστών στην 
ΠΑΤΕΣ ΣΕΛΕΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 581 /70 (ΦΕΚ 139/Α /24.6.70) «περί διοική- 
σεως της ΣΕΛΕΤΕ». 

2. Το Ν.Δ. 789/70 (ΦΕΚ 239/Α·/31.12.70) «περί οργα- 
νώσεως της ΣΕΛΕΤΕ». 

3. Την αριθ. 1788/84 (ΦΕΚ 135/Β /9.3.84) απόφαση 
του ΥΠΕΠΘ «Κανονισμός σπουδών της ΠΑΤΕΣ/ 
ΣΕΛΕΤΕ). 

4. Το άρθρο 61 του Ν. 1566/85 (ΦΕΚ 167/Α /30.9.85) 
«Δομή και λειτουργία της Α/βάθμιας και Β/θμιας Εκπ/ 
σης». 

5. Την αριθ. Γ2/4590/6.8.92 (ΦΕΚ 538/Β /26.8.92) 
απόφαση ΥΠΕΠΘ «Κριτήρια και διαδικασία επιλογής ιδιω¬ 
τών ως Σπουδαστών στην ΠΑΤΕΣ/ΣΕΛΕΤΕ». 

6. Τις αριθ. Γ2/4110/2.8.93 και Γ2/879/17.2.93 Απο¬ 
φάσεις του ΥΠΕΠΘ. 

7. Τις αριθ. 14/16.6.92 (θέμα 1) και αριθ. 10/13.7.93 
(θέμα 1β) 23/1.12.92 (Θ1) και 24/7.12.92 (Θ1) πράξεις 
του ΔΣ της ΣΕΛΕΤΕ. 

8. Τις διατάξεις του άρθρου 27 του Ν. 2081 /92, αποφα¬ 
σίζουμε: 

1. Ανακαλούμε από τότε που ίσχυσε τη διάταξη του 
στοιχ./3 της παρ. ΙΑ της αριθ. Γ2/4590/6.8.92 (ΦΕΚ 
538/Β’/26.8.92) Απόφαοης ΥΠΕΠΘ που αναφέρεται 
στην εισαγωγή στην ΠΑΤΕΣ/ΣΕΛΕΤΕ «καθ’ υπέρβαση του 
αριθμού εισακτέων για κάθε ακαδημαϊκό έτος ατόμων ει¬ 
δικών κατηγοριών», εκπαιδευτικών καθώς και υπαλλήλων 
του ΥΠΕΠΘ της ΣΕΛΕΤΕ κ.λπ. κατ’ εξαίρεση της νόμιμης 
διαδικασίας επιλογής. 

Συναφώς ανακαλούνται από τότε που ίοχυσαν: Η παρ. 5 
της αριθ. Γ2/7129/25.11.92 και η παραγρ. Α/2 της Γ2/ 
1088/26.2.93 αποφάσεων ΥΠΕΠΘ που αναφέρεται στην 
εισαγωγή και εγγραφή στην ΠΑΤΕΣ/ΣΕΛΕΤΕ (Αθηνών - 
Θεσσαλονίκης) «ατόμων ειδικών κατηγοριών». 

2. Ανακαλούμε τη διάταξη που αναφέρεται στο οτοιχ. 2 
της παραγ. Δ της αριθ. Γ2/4590/6.8.92 (ΦΕΚ 538/Β·/ 
26.8.92) Απόφασης ΥΠΕΠΘ καθ’ ο μέρος αυτή αναφέρε- 
ται στην δυνατότητα προσφυγής των υποψηφίων που δεν 
εισήχθηκαν στην ΠΑΤΕΣ/ΣΕΛΕΤΕ με την υποβολή σχετι¬ 
κών αιτήσεων «θεραπείας» στη Δ/νση Σπουδών Β/θμιας 
Εκπ/σης. Η απόφαση της επιτροπής εκδόσεως αποτελε¬ 
σμάτων και εκδίκασης των ενστάσεων είναι τελεσίδικη. 

'3. Ανακαλείται από τότε που ίσχυσε η αριθ. Γ2/5250/ 
30.9.93 απόφαση του ΥΠΕΠΘ που αναφέρεται στην εισα¬ 
γωγή σπουδαστών στην ΠΑΤΕΣ/ΣΕΛΕΤΕ. 

4. Ανακαλείται η αριθ. Γ2/4110/2.8.93 ως και η αριθ. 
Γ2/879/17.2.93 απόφαση του ΥΠΕΠΘ. 

5. Η Διοίκηση της ΣΕΛΕΤΕ υποχρεούται να προβαίνει 
στις απαραίτητες ενέργειες για την επαλήθευση της γνη¬ 
σιότητας των δικαιολογητικών των εγγραφομένων στην 


9068 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΤΕΣ/ΣΕΛΕΤΕ. Οι αρμόδιε'ς υίιηρεσϊες υποχρεούνται 
να παρέχουν στη ΣΕΛΕΤΕ τις κατά τα ανωτέρω σχετικές 
πληροφορίες το ταχύτερο δυνατόν. 

6. Συγκροτείται επιτροπή εκδόσεων Αποτελεσμάτων 
και εκδίκασης των ενστάσεων η οποία αποτελείται από 
τους Προϊσταμένους των τμημάτων της ΠΑΤΕΣ Αθηνών, 
δύο (2) εκπαιδευτικούς της Β/θμιας Εκπαίδευσης και ένα 
(1) Σχολικό Σύμβουλο Β/θμιας Εκπ/σης που ορίζεται με 
απόφαση του Υπουργού Παιδείας έπειτα από πρόταση 
της Δ/νσης Σπουδών Δευτεροβάθμιας Εκπ/σης του 
ΥΠΕΠΘ. 

Της επιτροπής προΐσταται το αρχαιότερο μέλος. 

Από τις ρυθμίοεις της παρούσας απόφασης εξαιρούνται 
οι ήδη εγγεγραμένοι και φοιτούντες στην ΠΑΤΕΣ/ 
ΣΕΛΕΤΕ, οι οποίοι συνεχίζουν, τη φοίτησή τους, καθώς 
και αυτοί που έχουν πάρει ήδη το πτυχίο τους. 

Από την απόφαση αυτή δεν προκαλείται καμιά δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 1993 

ο ΥΠΟΥΡΓΟΣ 

ΔΗΜ. ΦΑΤΟΥΡΟΣ 
-♦- 

Αριθ, Οικ. 18690/3366/Φ6/93 (5) 

Αδεια λειτουργίας (ανανέωση), έπειτα από μηχ/κή επέ¬ 
κταση, λόγω εκσυγχρονισμού στο εργοστάσιο παραγω¬ 
γής φαρμακευτικών και καλλυντικών προϊόντων της 
«ΝΙ-ΤΗΕ» Ε.Π.Ε. Ν. ΘΕΟΦΙΛΗΣ & ΥΙΟΣ στο Δήμο Παια- 
νίας του Νομού Αττικής. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/1965, του Ν.Δ. 1150/1949, του 
Λ.Ν. 207/1967, του από 15.10.1922 Β. Δ/τος, του από 
16.3.50 Β.Δ., όπως τροποποιήθηκε και συμπληρώθηκε με 
το από 24.11.53 όμοιο του Ν.Δ. 96/2.8.1973 καθώς και 
του Π.Δ. 396/89 (ΦΕΚ 172/Α716.6.89) για τον Οργανι¬ 
σμό της Γενικής Γραμματείας Βιομηχανίας. 

2. Το Π.Δ. 180/90 (ΦΕΚ 64/Α711.4.90) περί διορισμού 
Υπουργών - Αν. Υπουργών και Υφυπουργών. 

3. Την Κ.Υ.Α. με αρ. 33361/5.9.91 (ΦΕΚ 703/Β/ 
5.9.91) αρθ. 12 παρ. 13 «Μεταβίβαση εξουσίας υπογρα¬ 
φής σύμφωνα με το άρθρο 7 παρ. 1 του Ν. 1943/91». 

4. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών/ με αριθμό 36269/ 

1179/15.1.74 και με αριθμό Α6/829/78. 

5. Την απόφασή μας με αριθμό Ι-1η/Φ6.θ4/47082/ 
24.12.82 με την οποία χορηγήθηκε άδεια λειτουργίας στο 
ανωτέρω εργοστάσιο, διάρκειας μέχρι 24.12.85 (3) τριών 
ετών. 


6. Αίτηση της «ΝΙ-ΤΗΕ» Ν. ΘΕΟΦΙΛΗΣ & ΥΙΟΣ ΕΠΕ για 
τη χορήγηση άδειας λειτουργίας (ανανέωση), έπειτα από 
μηχ/κή επέκταση λόγω εκσυγχρονισμού του εργοστασίου 
της παραγωγής φαρμακευτικών και καλλυντικών προϊό¬ 
ντων. 

7. Τα σχεδιαγράμματα που έχουν υποβληθεί για 
έγκριση, καθώς και τα λοιπά δικαιολογητικά στοιχεία. 

8. Την από 16.11.90 Εισήγηση της Υπηρεσίας μας και 
τη γνωμάτευση του Ε.Ο.Φ. με αριθμό 0-473/8/8.6.92, 
αποφασίζουμε: 

1. Χορηγούμε ΑΔΕΙΑ λειτουργίας (ανανέωση) έπειτα 
από μηχ/κή επέκταση λόγω εκσυγχρονισμού, διάρκειας 
τριών (3) ετών στο εργοστάσιο παραγωγής φαρμακευτι¬ 
κών και καλλυντικών προϊόντων της «ΝΙ-ΤΗΕ» Ν. ΘΕΟΦΙ¬ 
ΛΗΣ & ΥΙΟΣ ΕΠΕ, όπως αυτό εικονίζεται στα σχεδιαγράμ¬ 
ματα που θεωρήσαμε με την παρούσα απόφασή μας που 
έχει τα ακόλουθα ειδικώτερα στοιχεία: 


α. ΘΕΣΗ : Νομός .Απικής 

Δήμος.Παιανίας 


Μάνδρα Μπεκίση η Πούσι Χατζή 
(Αγίου Αθανασίου 51) 

β. ΚΑΤΟΧΟΣ : Ν. ΘΕΟΦΙΛΗΣ & ΥΙΟΣ ΕΠΕ 

γ. ΕΙΔΟΣ ΕΓΚΑΤΑΣΤΑ¬ 
ΣΗΣ : Εργοστάσιο παραγωγής φαρμακευτι¬ 

κών & καλλυντικών προϊόντων 


δ. ΙΣΧΥΣ: Κινητήρα : Προηγούμενη . 22,27 .... ΗΡ 

Νέα . 29,88 .... ΗΡ 

Σύνολο . 52,65 .... ΗΡ 

θερμική : Προηγούμενη . 38,37 .... ΚΥΥ 

Νέα .84,15 .... ΚΥΥ 

Σύνολο . 122,52 .... ΚΥΥ 

ε. ΑΤΜΟΛΕΒΗΤΕΣ : Κατηγορία ΠΥΔ Π.Π 


Προηγούμενοι 

Νέα 

Σύνολο . 

στ. ΑΞΙΑ ΜΗΧΑΝΟΛΟ¬ 
ΓΙΚΟΥ ΕΞΟΠΛΙΣΜΟΥ 

ΣΕ ΔΡΧ. : Προηγούμενη 3.400.000 δρχ. 

Νέα 25.553.319 δρχ. 

Σύνολο 29.053.319 δρχ. 

2. Η παρούσα άδεια χορηγείται με την επιφύλαξη της 

τήρησης των διατάξεων του από 15.10.1922 Β. Δ/τος 
«περί χορήγησης αδειών ίδρυσης και λειτουργίας πόσης 
μηχανολογικής εγκατάστασης» και με τους εξής όρους: 

α. Να υπάρχουν και να διατηρούνται σε καλή κατάστα- 
σηη τα αναγκαία μέτρα ασφάλειας για τη ζωή και την υγεία 
των εργαζομένων (π.χ. τοποθέτηση προστατευτικών περι¬ 
φραγμάτων στα μέρη των μηχανημάτων που κινούνται επι¬ 
κίνδυνα, εξαοφάλιση επαρκούς φωτισμού και αερισμού 
στο χώρο εργασία, πρόχειρο φαρμακείο, τοποθέτηση 
προστατευτικών κιγκλιδωμάτων προς αποφυγή πτώοης 
ατόμων, κ.λπ.). 

β. Να τηρούνται τα μέτρα πυρασφάλειας που προβλέ- 
πονται από τον Ειδικό Κανονισμό Πυρασφάλειας με 
αριθμό 7358 της Πυροσβεστικής Υπηρεσίας Αθηνών. 

γ. Να πραγματοποιείται η παραγωγή κάθε φαρμακευτι¬ 
κού προϊόντος μετά από προηγούμενο έλεγχο του ΕΟΦ 
προς διαπίστωση ότι το ανωτέρω εργοστάσιο διαθέτει την 
απαιτούμενη πληρότητα και επάρκεια εγκαταστάσεων, 
εξοπλισμού και ειδικού προσωπικού για την άρτια παρα¬ 
γωγή του προϊόντος. 

δ. Να τηρούνται επακριβώς οι υγειονομικοί και λοιποί 
Κανονισμοί που ισχύουν για τέτοιας φύσεως εγκαταστά¬ 
σεις. 

ε. Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ. Να τηρείται Βιβλίο συντήρησης μηχανολογικών 
εγκαταστάσεων, θεωρημένο από τον Ειρηνοδίκη της πε¬ 
ριοχής που βρίσκεται το εργοστάσιο, σύμφωνα με το άρ¬ 
θρο 12 του από 16/17.3.1950 Β. Δ/τος. 

ζ. Να τηρούνται οι διατάξεις του ΠΔ 1180/81 (ΦΕΚ 
293Α) για την προστασία του περιβάλλοντος (Όρια εκπο¬ 
μπών ρύπων). 

η) Η μονάδα μπορεί μέσα στην επόμενη τριετία να προ¬ 
χωρήσει σε ένα ή περισσότερους εκσυγχρονισμούς με αύ¬ 
ξηση της κινηγηρίου ισχύος μέχρι 30ΗΡ, χωρίς την προη¬ 
γούμενη άδεια της Υπηρεσίας μας με την προϋπόθεση ότι 
δεν θα αλλάξει δραστηριότητα και θα βελτιωθούν οι συν¬ 
θήκες παραγωγής για την καλύτερη προστασία του περι¬ 
βάλλοντος. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην ανω¬ 
τέρω εγκατάσταση σε κάθε περίπτωση που θα διαπιστω¬ 


θεί ότι είναι αναγκαίο για να εκπληρωθούν οι επιδιωκόμε- 
νοι σκοποί που προβλέπονται από το άρθρο 2 του από 
15.12.1922 Β. Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β. Δ/τος, καθώς και 
του 902/75 Π. Δ/τος υπεύθυνη επίβλεψη της λειτουργίας 
της ανωτέρω εγκατάστασης, πρέπει να χρησιμοποιηθεί 
πρόσωπο που να έχει τα προβλεπόμενα από τις διατάξεις 
αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Βιομ/νίας, Ενέργειας και Τεχνολογίας και 
Υγείας και Πρόνοιας. Χωρίς αυτή την έγκριση, η επιχεί¬ 
ρηση δεν μπορεί να λειτουργήσει στο όνομα Φυσικού ή 
Νομικού Προσώπου άλλου εκτός του ανωτέρω αναφερο- 
μένου. 

6. Η παρούσα άδεια δεν απαλλάσει την ενδιαφερόμενη 
εταιρεία από την υποχρέωση να εφοδιασθεί με άλλη άδεια 
αν από άλλες διατάξεις προκύπτει αντίστοιχη υποχρέ¬ 
ωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1993 

Με εντολή Υπουργών 
Οι Γ ενικοί Διευθυντές 

Στήριξης της Βιομηχανίας Υγείας 

ΑΠ. ΓΕΩΡΓΑΚΟΠΟΥΛΟΣ ΔΗΜ. ΧΑΝΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕί,ΕΧ 

ΡΑΧ 

ΚαποδιστρΙου 34 

104 32 

22.3211 ΥΡΕΤ ΘΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην σδό ΣολωμοΟ 51 τηλ.: 52 48 141 

•Τμήμα πλπρσφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός σριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

"ια 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β' 


» 

30.000 

» 

1.500 

Υ) 

» 

» 

» 

Γ' 


» 

10.000 

» 

500 

δ) 

» 

» 

» 

Δ’ 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

• » 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

1) 

» 

» 

» 

Α.Ε 

. 8ι Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















